**רוּסלנה רוֹדינה** (באוקראינית: **Руслана Родина**; נולדה ב-11 בספטמבר 1988) היא דוגמנית ושחקנית ישראלית ילידת-אוקראינה הסובייטית.

ביוגרפיה
--------

רודינה נולדה באוקראינה הסובייטית, ליעקב ויליזבטה רודין, ולה אח אחד גדול ממנה. עלתה לישראל עם משפחתה ב-1997, והתגוררה בשכונת בית אליעזר בחדרה. זמן לא רב לאחר שעלו לישראל, התגרשו הוריה, ואביה עזב את הבית וניתק את הקשר עם המשפחה. את לימודי התיכון עשתה בתיכון נעמ"ת בחדרה. היא שוחררה מצה"ל אחרי שבועיים של טירונות מכיון שהיא בתת משקל.

קריירה
------

### דוגמנות

בגיל 15 הגיעה למקום שלישי בתחרות היופי של חדרה.

היא הצטלמה לקמפיינים של בגדי ים, הלבשה תחתונה, איפור ובישום, שמלות כלה, לחברות האופנה ולמעצבים ישראלים מפורסמים ובהם "דן קסידי בוטיק", "ג'יבאגו", "לי קופר/המשביר לצרכן", "אקסטרה מינרל", "קלאב אופנה", "טוונטי סיקס", "נטורל פורמולה", "גלית לוי", "אקספוז" ו"טופ טן",

היא הופיעה על שערים של המגזינים הפופולריים בישראל ביניהם: "לאשה", "סטילטו", "את", "זמנים מודרניים", "סגנון", "לה ז'ורנל", "פנאי פלוס", "24 שעות", "בלייזר" ו-"GO style".

### בטלוויזיה

מינואר 2014 הנחתה פינה בתוכנית של קשת בערוץ 2: "מה אתם אומרים" עד לסיום התוכנית ביולי 2015 לצד חיים אתגר, קותי סבג, זוהר ישראל וסיון קליין.

בין השאר השתתפה גם בתוכניות הבידור: "אנשים", "אמבוש", "סלבריישן", "החברים של דנה" ו"כלוב הזהב" בערוץ 2, והתארחה גם ב"גיא פינס" בערוץ 10, ב"חדשות הבידור" בהוט בידור ישראלי, וב"חיות לילה" בהוט קומדי סנטרל.

בנובמבר 2015 עלתה לאוויר בערוץ 2 העונה השביעית של תוכנית המציאות "הישרדות", בה רודינה לקחה חלק, והיא העפילה לגמר וזכתה במקום השלישי (במשותף עם עומרי כוכבי).

במרץ 2016 היא שיחקה במחזמר הראשון שלה "מגילת אסתר" בתפקיד ושתי, לצד רינת גבאי במהלך חג הפורים. באותה שנה, דיבבה את קולה של אפריל או'ניל בסרט הלייב-אקשן "צבי הנינג'ה יוצאים מהצללים".

בפברואר 2017 החלה לשחק בטלנובלה של HOT בידור ישראלי "פולמון" בתפקיד דפני, מנהלת הריזורט. באותה שנה שיחקה בקומדיה "אנחנו במפה" ב-HOT3 בכיכובם של שלישיית מה קשור. הצטלמה לסרט האקשן "ג'סטה" בבימויו של קובי מחט אשר יצא לאקרנים בקיץ 2017.

ב-2018 שיחקה בסדרת הטלוויזיה "פמת"א" בכאן 11 בתור נטלי כלפון.

ב-2019 שיחה בסרט הטלוויזיה "יציאת מצרים".

בשנת 2021 השתתפה בתוכנית הטלוויזיה "גולסטאריות".

בשנת 2023 רוסלנה השתתפה בתוכנית הזמר במסכה בתור האננס.

חיים אישיים
-----------

בשנת 2012 רודינה החלה בזוגיות עם הזמר אייל גולן, ולהם בן, באפריל 2017 הם נפרדו.

ביולי 2021 התחתנה עם איתי פז אחרי ארבע שנות זוגיות. מתגוררת עם בן זוגה ובנה ברמת גן.

קישורים חיצוניים
----------------

ויקישיתוף מדיה וקבצים בנושא **רוסלנה רודינה** בוויקישיתוף
* רוסלנה רודינה, ברשת החברתית אינסטגרם
* רוסלנה רודינה, במיזם "אישים" לתיעוד היצירה הישראלית
* רוסלנה רודינה, במסד הנתונים הקולנועיים IMDb (באנגלית)
* רוסלנה רודינה, באתר "אידיבי", מאגר הידע העברי לקולנוע ישראלי ועולמי
* ספי קצב, ‏כבשה את הגולן, באתר ‏מאקו‏, 14 ביוני 2012
* הפרק אודות רודינה בתוכנית "אנשים" של קשת
* גיל ריבה, שם משתמש - רוסלנה רודינה, באתר nana10‏, 9 באוקטובר 2016 סרטונים
* אדם סרור‏, רוסלנה רודינה על היחסים עם אייל: "אני לא רוצה חתונה", באתר וואלה!‏, 16 במרץ 2017 סרטונים
* אתר למנויים בלבד שחף פרנקל, "אני לא רוצה להחליף בני זוג כמו גרביים, קל יותר כשצד אחד הוא לא סלב", באתר "ידיעות אחרונות", 7 בפברואר 2018
* מלי זיידמן, רוסלנה רודינה משחררת: "החלטתי השנה שכולם יכולים ללכת לעזאזל", באתר Xnet‏, 23 באפריל 2018
* שירלי בר דיין, רוסלנה רודינה: "היום אני מבינה שלבוש צמוד מוציא אותי קטנה", באתר Xnet‏, 2 בספטמבר 2018
* אתר למנויים בלבד רז שכניק, "ניסיתי גלידות, המבורגרים, צ'יפס, כל הדברים הכי משמינים. לא עזר. היום אני מבינה שזו מתנה, אבל פעם לקחתי את זה קשה", באתר "ידיעות אחרונות", 24 ביוני 2019
* שירלי וייל- אברמוביץ', ‏לא שומרת טינה ולא מפחדת מאף אחד: רוסלנה רודינה, גרסת 2019, באתר מעריב אונליין, 7 באוגוסט 2019
* אתר למנויים בלבד רתם איזק, רולס רוס, באתר "ידיעות אחרונות", 26 בנובמבר 2021
* יפעת הללי אברהם, ‏לשרוד אני יודעת מאז שהייתי קטנה, באתר ‏מאקו‏, 12 בינואר 2023

הערות שוליים
------------

1. ↑  יוני פרוים, קוואבנגה: רוסלנה רודינה משיקה מחשוף נדיב, באתר ynet, 18 ביולי 2016
2. ↑  יפעת הללי אברהם, ‏בלעדייך: אייל גולן ורוסלנה רודינה נפרדו , באתר ‏מאקו‏, 18 באפריל 2017
3. ↑  רגע לפני: הדרמה של רוסלנה ואיתי עם ירח הדבש, באתר mako, ‏2021-08-04